CELEX: 62009CN0452
Language: fi
Date: 2009-11-18 00:00:00
Title: Asia C-452/09: Ennakkoratkaisupyyntö, jonka Corte di Appello di Firenze (Italia) on esittänyt 18.11.2009 — Tonina Enza Iaia, Andrea Moggio ja Ugo Vassalle v. Ministero dell’Istruzione, dell’Università e della Ricerca, Ministero dell’Economia e delle Finanze ja Università di Pisa

30.1.2010   
            
            
               FI
            
            
               Euroopan unionin virallinen lehti
            
            
               C 24/32
            
         Ennakkoratkaisupyyntö, jonka Corte di Appello di Firenze (Italia) on esittänyt 18.11.2009 — Tonina Enza Iaia, Andrea Moggio ja Ugo Vassalle v. Ministero dell’Istruzione, dell’Università e della Ricerca, Ministero dell’Economia e delle Finanze ja Università di Pisa
   (Asia C-452/09)
   2010/C 24/58
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte di Appello di Firenze
   
      Pääasian asianosaiset
   
   
      Kantajat: Tonina Enza Iaia, Andrea Moggio ja Ugo Vassalle
   
      Vastaajat: Ministero dell’Istruzione, dell’Università e della Ricerca, Ministero dell’Economia e delle Finanze ja Università di Pisa
   
      Ennakkoratkaisukysymykset
   
   
               1)
            
            
               Onko yhteisön säännösten kanssa yhteensopivaa, että Italian valtio voi laillisesti vedota yhteisön direktiiviin 78/1982 (1) perustuvan oikeuden osalta viiden vuoden vanhentumisaikaan tai yleiseen kymmenen vuoden vanhentumisaikaan direktiivin täytäntöönpanemiseksi annettua ensimmäistä Italian säädöstä edeltävän ajan osalta, ilman että se tällöin estää lopullisesti kyseisen palkkaa tai etuuksia koskevan oikeuden käytön tai toissijaisesti korvausta/vahingonkorvausta koskevan oikeuden käytön?
            
         
               2)
            
            
               Onko päinvastoin yhteisön säännösten kanssa yhteensopivaa, että mitään vanhentumisaikoja ei sovelleta, koska niillä estetään lopullisesti kyseisten oikeuksien käyttö?
            
         
               3)
            
            
               Vai onko yhteisön säännösten kanssa yhteensopivaa, että mitään vanhentumisaikoja ei sovelleta siihen asti, kunnes yhteisöjen tuomioistuin on vahvistanut yhteisön oikeuden rikkomisen (esillä olevassa asiassa vuoteen 1999 asti)?
            
         
               4)
            
            
               Onko yhteisön säännösten kanssa yhteensopivaa, että mitään vanhentumisaikoja ei sovelleta siihen asti, kunnes direktiivi, jossa oikeus annetaan, on pantu asianmukaisesti ja kokonaisuudessaan täytäntöön (esillä olevassa asiassa näin ei ole tapahtunut) siten kuin asiassa Emmott annetussa tuomiossa todetaan?
            
         
      (1)  EYVL L 43, s. 21.